kardosdrur/scandi-wiki huggingface dataset:
Abdul Rahman Al Ghafiqi

Abdul Rahman Al Ghafiqi eller bare Abd ar-Rahman var en maurisk hærfører fra den yemenitiske klan, der sammen med mange af sine mænd omkom ved slaget ved Poitiers i 732.

Det er uklart hvorvidt det var en del af en større arabisk invasionsplan at gå over Pyrenæerne til Frankerriget, men i hvert fald nåede han at besejre en mindre fransk hær og ødelægge byen Bordeaux før den frankiske rigshovmester Karl Martell kunne gøre det af med ham og hans hær.

Maurere
Militærfolk
Tjek fødselsår
Nelson Frazier

Nelson Frazier (født 14. februar 1971, død 18. februar 2014) var en amerikansk fribryder, der var kendt som Mabel og senere under navnene Viscera og Big Daddy V i World Wrestling Entertainment.

Biografi

World Wrestling Federation 
Nelson Frazier debuterede som Mabel i WWF, tilbage i 1993, som den ene halvdel af tag teamet Men on a Mission sammen med Mo. De blev kendt for at blive rappet til ringen af deres manager Oscar. Holdet vandt WWF tag team titlerne fra The Quebecers. Holdet tabte titlerne igen til Smoking Gunns, og holdet blev derefter "bad guys" men vandt aldrig titlerne igen. Mabel begyndte at wrestle alene, og hans store gennembrud kom ved WWF King of the Ring 1995 da han vandt King of the Ring turneringen. Derfor blev han King Mabel og fik en titel kamp mod Diesel ved WWF Summerslam 1995, men Mabel tabte kampen. Herefter indledte Mabel, sammen med Yokozuna, en fejde mod The Undertaker hvor de forårsagede skader til Takers ansigt, og var skyld i at han måtte bære en maske. Frazier blev dog fyret fra WWF.

World Wrestling Federation - Del 2 
Frazier blev genhyret i 1999, og dukkede op ved WWF Royal Rumble 1999 som Mr. McMahons bodyguard der skulle hjælpe ham mod Ministry of Darkness, og klarede sig storartet indtil alle medlemmerne af Ministry of Darkness eliminerede ham, og kidnappede ham. Mabel blev "genfødt" som den gotiske og mørke figur, Viscera. Han havde en lang sort læderfrakke, dæmoniske kontakt linser og en hvid mohawk frisure. Nu wrestlede han selv for Ministry of Darkness, efter de havde hjernevasket ham. Da Ministry of Darkness blev splittet, havde Viscera dog minimalt at lave i WWF og i 2000 blev han fyret igen.

World Wrestling Federation - Del 3 
Efter 4 år som wrestler på små forbund (bl.a. i TNA som Mabel, hvor han taggede med Ron Killings) vendte Viscera igen tilbage til WWF, nu WWE. Her dukkede han op sammen med Gangrel for at overfalde The Undertaker på SmackDown!. Ugen efter wrestlede de to i en Handicap match mod Undertaker, men tabte. Herefter dukkede Viscera op på RAW, og efter et par måneder tog hans figur en sær drejning. Viscera blev The 500-pound Love Machine og lagde an på flere af WWE divaerne, primært Trish Stratus og Lillian Garcia. Faktisk indledte Garcia et forhold til Viscera, men da hun friede til ham ved WWE Vengeance 2005, dukkede en gammel kending – The Godfather – op, og overtalte Viscera til ikke at gifte sig. Viscera fortsatte sit komiske gimmick. Mange af hans tricks i ringen relaterede til hans navn, da de ofte var vulgære.

Eksterne henvisninger 

 
 

Wrestlere fra USA
Makkabæiske oprør

Det makkabæiske oprør var et oprør foranlediget af en jødisk befrielsesbevægelse, der forsøgte at løsrive det område, der i dag kendes som Israel, fra det hellenistiske seleukide-dynasti. Det resulterede i 165 f.Kr. i jødisk selvstændighed indtil 63 f.Kr.

Oprørets udspring og forløb 
I 167 f.Kr. blev det fra Antiokia, seleukidernes hovedby i det nuværende sydøstligste Tyrkiet, dekreteret, at jødisk religiøs praksis var forbudt, og at jøderne skulle tilbede seleukidernes græske guder. En jødisk præst, hasmonæeren Mattatias, startede oprøret, da han nægtede at følge ordren og ovenikøbet dræbte en hellenistisk jøde, der i hans sted forsøgte at ofre til de græske guder. Efter Mattatias' død fortsatte hans søn Judas Makkabæeren oprøret, og under hans ledelse vandt en jødisk hær sejr over seleukidernes hær.

Jødernes Hanukkah er en fest til minde om denne sejr.

Jødedom
Jødisk historie
Makkabæerne
Don Ø-effekten

Don Ø-effekten er det resultat man ser når en, i medierne, højt profileret finansperson udtaler sig om en aktie eller investeringsobjekt. Navnet hentyder til Parken Sport & Entertainments bestyrelsesformand Flemming Østergaard. I løbet af efteråret 2006 og foråret 2007 kommenterede Flemming Østergaard flere firmaer eller købte aktier i samme, hvorefter aktiekursen steg markant de følgende dage. 

Don Ø-effekten opstod i oktober 2006. Her deltog Don Ø i DR’s program Kontant, hvor han konkurrerede mod almindelige danskere i et aktiespil.
Og da folk hjemme i stuerne hørte at Don Ø havde aktier i Bavarian Nordic, begyndte mange danskere selv at købe aktier i Bavarian Nordic, hvilket fik aktien til at stige voldsomt. 
Senere kom det frem at Don Ø blandt andet havde investeret i Brøndby IF og AGF Fodbold aktier, og nøjagtig ligesom Bavarian Nordic, steg Brøndby og AGF aktier markant i de følgende dage.
Don Ø har efter aftale med Fondsbørsens daværende formand Hans-Ole Jochumsen, valgt ikke at udtale sig om aktier i offentligheden mere, og dermed ikke agere børspåvirker.

Eksterne henvisninger 
 Artikel om Don Ø-effekten 

Finansiel økonomi
Karl Bartos

Karl Bartos  (født 31. maj 1952 i Marktschellenberg, Tyskland) er en tysk musiker og professor. I perioden 1975 til 1991 var Karl Bartos, sammen med Wolfgang Flür, medlem af den tyske gruppe, Kraftwerk, hvor Bartos spillede på elektriske trommer.

Kraftwerk 1975 – 1991 
Karl Bartos regnes sammen med Ralf Hütter, Florian Schneider og Wolfgang Flür for at udgøre den originale del af gruppen, da det var i den periode, at Kraftwerk lavede deres mest betydningsfulde albums på trods af, at der havde været andre ind over gruppen inden Bartos kom til.
I 1991 forlod Karl Bartos Kraftwerk i skuffelse over, at de ledende medlemmer af gruppen, Ralf Hütter og Florian Schneider blev så perfektionistiske, at det nedsatte farten på produktionerne af deres albums og muligheden for improvisering forsvandt.

Elektric Music 1992 – 1998 
Året efter, i 1992 havde Karl Bartos dannet et nyt band under navnet Elektric Music, som bestod af Karl Bartos og Andy McCluskey fra gruppen Orchestral Manoeuvres in the Dark også kendt som OMD. Under navnet Elektric Music udgiver de i 1993 albummet Esperanto og i 1998 Elektric Music. Sideløbende samarbejdede Karl Bartos også med Bernard Sumner og Johnny Marr fra Electronic på deres album fra 1996 Raise the Pressure og desuden var Bartos medforfatter sammen med Andy McCluskey på netop OMD's album Universal fra 1998.

Solist 2003 – 

I 2003 udgiver Karl Bartos i eget navn albummet Communication.

Liveoptrædender 
Som solist kan man stadig opleve Karl Bartos live. Senest da han optrådte til Klub Golem på Kulturmaskinen i Odense 27. februar 2010. Ellers har man kunne opleve ham til Rust midt på Nørrebro i København d. 7. juni 2007, hvor han optrådte sammen Mathias Black og Robert Baumanns. Desuden har Karl Bartos også optrådt på Roskilde Festival 2004, hvor han efter anmeldelsen  at dømme, gav en forrygende koncert.

Referencer

Eksterne henvisninger 

 http://karlbartos.com Officiel hjemmeside på engelsk
 

Musikere fra Tyskland
Kraftwerk
Personer fra Berchtesgaden
The Struggle Within

"The Struggle Within" er den sidste sang på heavy metalbandet Metallicas album Metallica. Lyrikken er om en person som lider af en selvødelæggende personlighed. Bandet har aldrig spillet sangen live.

Metallica-sange
My Friend of Misery

"My Friend of Misery" er den 11. sang på Metallicas album Metallica. Sangen blev først spillet live i 2012, men Jason Newsted har ofte brugt riffene til hans live bassoloer. Newsted ville gerne have haft sangen skulle være instrumental, eftersom Metallica havde haft tradition for at lave et instrumental nummer på hver af de forrige udgivelser. Der kom dog ikke nogle instrumentale numre på Metallica-albummet. Lyrikken fortæller om en outsiders synsvinkel på en der soler sig i selvmedlidenhed og opretholder et pessimistisk syn på hele verden.

Der blev lavet en coversang af nummeret af det melodiske dødsmetalband Dark Tranquillity på deres genudgivelse af The Gallery. Desuden har Borgnagar også lavet et cover som bidrag til et tribute album udgivet i forbindelse med 20 års jubilæet for albummet

Referencer 

Metallica-sange
Sange fra 1991

en:My Friend of Misery
WCW Sin

WCW Sin var et wrestling Pay Per View, produceret af World Championship Wrestling som erstattede Souled Out, deres sædvanlige januar-specialitet i 2001. Sin blev kun afholdt i 2001, da WCW blev opkøbt få måneder efter at konkurrenten WWF.

2001 
WCW Sin 2001 fandt sted d. 14. januar 2001 i Conseco Fieldhouse i Indianapolis, Indiana. Showet huskes bl.a. som et af de sidste WCW Pay Per Views, showet hvor Sid Vicious brækkede sit ben (et klip der er blevet set af millioner) samt den allersidste WCW optræden for Goldberg.

 WCW Cruiserweight Mesterskabet: Shane Helms besejrede Chavo Guerrero jr.
 Reno besejrede Big Vito
 Jimmy Yang & Kaz Hayashi besejrede Evan Karagias & Jamie Noble
 Ernest Miller besejrede Mike Sanders
 Lance Storm, Elix Skipper & Mike Awesome besejrede Billy Kidman, Konnan & Rey Mysterio i en Penalty Box match
 WCW Hardcore Mesterskabet: Meng besejrede Terry Funk og Crowbar
 WCW Tag Team Mesterskabet: Chuck Palumbo & Sean O'Haire besejrede Diamond Dallas Page & Kevin Nash
 WCW Amerika Mesterskabet: Shane Douglas besejrede General Rection i en First Blood match
 Buff Bagwell & Lex Luger besejrede Goldberg & Dwayne Bruce
 WCW Verdens Mesterskabet: Scott Steiner besejrede Sid Vicious, Jeff Jarrett og Mystery Man

Wrestling
WCW New Blood Rising

WCW New Blood Rising var et wrestling Pay Per View, produceret af World Championship Wrestling der erstattede WCW Road Wild som WCWs august-specialitet i 2000. Navnet kom fra titlen på perioden i WCW, hvor firmaet skulle domineres af de unge talenter.

2000 
WCW New Blood Rising fandt sted d. 13. august 2000 i Pacific Coliseum i Vancouver, British Columbia, Canada. Showets formål var et New Blood skulle dominere WCW. Desværre var hele New Blood anglen, der startede i april, på dette tidspunkt kørt af sporet.

 Evan Karagias, Shannon Moore & Shane Helms besejrede Jimmy Yang, Kaz Hayashi & Jamie Noble i en Ladder match
 Ernest Miller besejrede The Great Muta
 Buff Bagwell besejrede Chris Kanyon i en Judy Bagwell on a pole match
 WCW Tag Team Mesterskabet: Brian Adams & Bryan Clarke besejrede Chuck Palumbo & Shawn Stasiak, Mark Jindrak & Sean O'Haire og General Rection & Lash LeRoux i en Four Corners Tag Team match, mens Filthy Animals var gæstedommere
 Billy Kidman besejrede Shane Douglas
 Major Gunns besejrede Stacy Keibler i en Rip off the Camouflage match
 Sting besejrede KISS Demon
 WCW Amerika Mesterskabet: Lance Storm besejrede Mike Awesome
 WCW Tag Team Mesteskabet: Vampiro & The Great Muta besejrede Brian Adams & Bryan Clarke
 Kevin Nash besejrede Goldberg og Scott Steiner
 WCW Verdens Mesterskabet: Booker T besjrede Jeff Jarrett

Wrestling
WCW The Big Bang

WCW The Big Bang var et wrestling Pay Per View, produceret af World Championship Wrestling som skulle have erstattet Spring Stampede, deres sædvanlige forårs-specialitet i 2001. The Big Bang blev dog aldrig afholdt, da datoen for showet var d. 6. maj 2001 og der var WCW over en måned forinden blevet opkøbt af konkurrenten, WWF. Showet ville meget sandsynligt have været bygget på Diamond Dallas Page, men "hypen" til showet annoncerede at "The Big Bang" ville skabe et nyt WCW.

Wrestling
Wrestling i 2001
The Four Horsemen

The Four Horsemen hentyder til de fire ryttere fra Apokalypsen, som i Johannes' Åbenbarings sjette kapitel underlægger sig verden.

Navnet er også brugt i andre sammenhænge:
 The Four Horsemen (sang)
 The Four Horsemen (wrestling)
 Four Horsemen er en gruppe superhelte i Marvels tegneserier
 The Four Horsemen er et raid-encounter i Naxxramas, fra MMORPG-spillet World of Warcraft.
Max Horkheimer

Max Horkheimer (født 14. februar 1895 i Stuttgart, død 7. juli 1973 i Nürnberg) var en tysk samfundsfilosof og sammen med sin kollega Theodor W. Adorno grundlægger af den såkaldte "Frankfurterskole". De skrev sammen bogen “Oplysningens dialektik”.

Værker 
 Gesammelte Schriften. Bände 1–19. Herausgegeben von Alfred Schmidt und Gunzelin Schmid Noerr. S. Fischer Verlag, Frankfurt am Main 1985-1996.

Litteratur på dansk 

 Horkheimer, Max & Theodor W. Adorno (1993): “Oplysningens dialektik”. Gyldendal

Ekstern henvisning 

 leksikon.org

Noter 

Sociologer fra Tyskland
Frankfurterskolen
Moirer

Moirer er betegnelsen for de tre skæbnegudinder fra græsk mytologi; Klotho (den spindende), Lachesis (som giver mennesket hans lod) og Atropos (den uafvendelige), som spinder, udmåler og klipper i menneskenes livstråd. Den fremadskridende antropomorfisme førte til, at selv Zeus måtte bøje sig for Moira, den magt, der ytrer sig i menneskets skæbne. (I romersk tradition går de under navnet Parcae.)

Moirernes rolle var at sikre at alle skabninger, dødelige og guddommelige, udlevede den skæbne, universets love havde bestemt for dem. For dødelige gjaldt denne skæbne hele livet og var repræsenteret af en tråd, der blev spundet på en ten. Generelt blev de anset som værende over selv guderne i deres rolle som håndhævere af skæbnen, selvom Zeus, gudernes konge, kan giv dem befalinger i nogle henseender.

Nyere forskning har dog afvist, at det græske skæbnebegreb involverede nogen form for fatalistisk skæbnetro.

Eksterne henvisninger

Reference 
Græsk mytologi
Tids- og skæbnegudinder
Solkurve

En solkurve opstår på jernbanespor, når togskinnerne på grund af sommersol og varme udvider sig så meget, at sveller og skærver ikke længere kan holde skinnerne på plads og derfor slår et slag ud til siden, og derved opstår en utilsigtet kurve i sporet.

Tidligere ville mellemrummet (stødspillerummet) i skinnestød mellem de enkelte skinnestykker kunne opfange skinnernes udvidelse i varmen. Men under meget varme forhold med høje skinnetemperaturer var disse stødspillerum ikke nok, og der kunne opstå forkastninger i sporet – solkurver, især såfremt sporet var dårligt vedligeholdt, f.eks. med manglende ballast.

Solkurver er farlige, da de kan medføre afsporing som det skete ved Bramminge-ulykken.

Moderne spor er etableret som langskinnespor, det vil sige at skinnerne svejses sammen uden stødspillerum til en lang skinne. Da skinnerne samtidig fastholdes i længde og sideretning optages temperaturforandringer som indre spændinger i skinnerne. Skinnetemperaturen i Danmark er mellem -25 °C og +55 °C og man fortager spændingsudligning således at at skinnerne i et nærmere defineret temperaturområde er spændingsløse og dermed i stand til at optage temperaturvariationerne uden at der opstår solkurver eller skinnebrud (ved sammentrækning i kulde). Når der i langskinnespor alligevel kan opstår solkurver, skyldes det som regel manglende eller forkert spændingsudligning i samspil med dårligt liggende ballast.

Jernbaneanlæg
Carles Puyol

Carles Puyol Saforcada (født 13. april 1978 i La Pobla de Segur, Lleida, Catalonien) er en tidligere professionel fodboldspiller fra Spanien, der spillede hele sin karriere i den spanske La Liga-klub FC Barcelona. Han opnåede han at være anfører i Barcelona, og var viceanfører på det spanske landshold.

Historie 
Puyol kom til Barcelonas ungdomsafdeling som 17-årig. Han kom op på B-holdet i 1995 og blev hentet til A-holdet af træner Louis van Gaal og debuterede den 2. november 1999 i 2-0-sejren over Valladolid. I begyndelsen blev han brugt som højre back, og han fik hurtigt en stamplads. I 2004 overtog Puyol anførerbindet efter Luis Enrique, og var holdets anfører, lige til han stoppede sin karriere som fodboldspiller i 2014.

Siden 2001 har Puyol også været fast mand på det spanske landshold. Puyol har været med til seks VM- og EM-slutrunder med Spanien, og han var med på holdene, der blev europamestre i 2008 og verdensmestre i 2010. Grundet skader var han ikke på holdet, da Spanien atter blev europamestre i 2012.

Puyol kan spille alle pladser i forsvaret og er stærk med kroppen og hovedet. Han kan også gå med offensivt, især ved dødboldsituatioer, men er dog bedst defensivt.

Den 13. november 2010 spillede han sin kamp nummer 500 for FC Barcelona. Kampen blev spillet mod Villarreal CF på hjemmebane, hvor FC Barcelona vandt 3-1.

Efter 2013-14-sæsonen valgte Puyol at stoppe sin aktive karriere, og sluttede sig i stedet til den sportslige stab i FC Barcelona.

Referencer

Eksterne henvisninger 
 

Fodboldspillere fra Catalonien
Fodboldspillere fra Spanien
Fodboldspillere fra FC Barcelona
Verdensmestre i fodbold
Olympiske sølvmedaljevindere fra Spanien
Medaljevindere ved sommer-OL 2000 
Fodboldspillere fra FC Barcelona B
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Quiz Direkte

Quiz Direkte var et direkte quizprogram, der kørte på TV 2 i 2006. Folk kunne her ringe ind og gætte på nogle ordlege, og nogen gange var der gæster i studiet. Showet var taget fra Sverige, hvor det samme program kaldes Ordjakten.

Værtinder på Quiz Direkte var Tina Bilsbo, Trine Jepsen og Maria Hirse. På den svenske version er værtinden Maria Lodenborg.

Eksterne henvisninger 
 

Tv-programmer fra TV 2 Danmark
Tv-quizzer
Gameshows fra Danmark
Danske tv-serier fra 2000'erne
Maria Lodenborg

Maria Lodenborg (født d. 11. oktober 1985) er en svensk studievært på TV4. Hun er på nuværende tidspunkt vært på Ordjakten og Jackpot, men har også tidligere været værtinde på Nattöppet. Hun har også lavet radio.

Personer fra Sverige
Skelet

Skelet er en fællesbetegnelse for alle knoglerne, som udgør "stativet" i kroppen hos mennesket og alle andre hvirveldyr.

Menneskets skelet består af 206 knogler og udgør ca. 15 % af legemsvægten. Den længste og tungeste knogle er lårbensknoglen, der hos en mand på 80 kg vejer ca. 1 kg.

Skelettet bærer kroppen sammen med muskulatur og sener. Det beskytter bløde, sårbare indre organer. Kraniet beskytter hjernen, og rygraden beskytter rygmarven. Ribbenene beskytter lungerne, hjertet og en mængde andre vigtige organer. Skelettet fungerer også som kroppens kalklager.

Skelettets tre primæropgaver 
Knoglerne i kroppen hænger sammen, fordi de er fæstet til hinanden i leddene. Sammen udgør alle knoglerne skelettet. Det udgør et stativ, som muskler og sener er fæstet til. Skelettet og musklerne samarbejder og holder kroppen oprejst.

 Beskyttelse: De vigtigste organer i kroppen er beskyttet af ben; hjernen ligger inden i hovedskallen og er godt beskyttet. Hjertet og lungerne ligger i brystkassen, og alle nervetrådene i rygmarven ligger beskyttet i rygsøjlen.
 Bevægelse: Siden de fleste led mellem knoglerne er bevægelige, kan skelettet bevæge sig. Musklerne er fæstet til knoglerne på en sådan måde at, når musklerne trækker sig sammen, bøjes eller strækkes leddet så lemmerne bevæges.
 Deponering: Skelettet er depot for kroppens mineraler, og i de store knogler produceres de røde blodceller.

Se også 
 Anatomi
 Cytoskelet
 Insekternes udvendige skelet

Noter
Sintier

Sintier er et nomadisk folkeslag, der lever i Tyskland og andre europæiske lande. De kendes også under det mere kontroversielle eksonym sigøjnere, og forveksles dermed ofte med de østeuropæiske romaer, selv om de har en noget anderledes kultur og et andet sprog. Romaer og sintier kan føres tilbage til folkevandringer fra Indien i tiden omkring renæssancen.

Sintiernes historie er historien om omfattende forfølgelse. Naziregimet gennemførte under 2. verdenskrig de hidtil værste forfølgelser. Kun en lille del af sintierne i Europa overlevede Holocaust.

I dag lever op til 60.000 sintier i Tyskland med tysk statsborgerskab.

Referencer

Eksterne henvisninger 

Romaer
Lagkagediagram

Et lagkagediagram (eller mere formelt cirkeldiagram) er et statistisk diagram der gengiver relative størrelser grafisk i en cirkel. Hver størrelse repræsenteres af et cirkeludsnit hvis areal (eller ækvivalent centervinkel) angiver størrelsen proportionalt.

Lagekagediagrammer kritiseres ofte, med rette, for at være svære at afkode. I de fleste tilfælde (nogle vil sige alle tilfælde) giver en anden diagramtype, eksempelvis et søjlediagram, et bedre overblik over den indbyrdes fordeling.

Statistik
Infografik
Poul Sørensen

Poul Sørensen er et navn, der har været båret af flere:

 Poul Sørensen (ingeniør) (1873-1964) – dansk ingeniør
 Poul Sørensen (maler) (1896-1969) – dansk maler
 Poul Sørensen (politiker) (1904-1969) – dansk politiker
 Poul Sørensen (poet) (1906-1973) – dansk digter
 Poul Bergenhammer Sørensen (1906-1951) — dansk cykelrytter
 Poul Sørensen (håndboldspiller) – dansk håndboldspiller
 Poul Henning Sørensen - dansk erhvervsmand, formand for AaB 2008-2012
Mark Jindrak

Mark Jindrak eller Marco Coleone (født d. 26. juni 1977) er en amerikansk fribryder der wrestlede i bl.a. WCW og WWE, som nu er aktiv i CMLL i Mexico.

Karriere

World Championship Wrestling 

Jindrak debuterede for WCW, i starten af 2000 som en basketball baseret figur. Denne rolle blev dog droppet, og Jindrak blev først set igen i slutningen af sommeren 2000, hvor han dannede et tag team med Sean O'Haire. Holdet var medlem af Natural Born Thrillers, og det lykkedes dem at vinde WCW tag titlerne to gange, og forsvare dem et hav af gange mod mange veteraner. De blev i slutningen af 2000 splittet, og Jindrak taggede i stedet med Shawn Stasiak, nu mod Sean O'Haire og hans nye tag partner Chuck Palumbo.

World Wrestling Federation/Entertainment 

Da WCW blev opkøbt af WWF, var Jindrak en af de wrestlere der blev tilbudt en kontrakt. Han blev dog ikke set meget i begyndelsen, og blev egentlig først set på RAW i 2003, som tag partner med Lance Cade. Gruppen wrestlede sammen på WrestleMania XX, men blev derefter splittet da Jindrak blev sendt til SmackDown!. Her blev han kendt som Reflection of Perfection, og spillede en rolle som en mand der led af narcissisme. Hans manager var i en kort periode Theodore Long, men Jindrak fik et nyt gimmick og blev Kurt Angles bodyguard, sammen med Luther Reigns. I 2005 blev Jindrak fyret fra WWE, kort tid efter at han var blevet sendt tilbage til RAW.

Japan 

Jindrak wrestlede derefter i Japan i nogen tid, på en NJPW tour. Han kørte samtidig et online show, sammen med wrestleren Matt Morgan, dog blev serien droppet. Herefter wrestlede han som Sodom, og taggede med Morgan som var Gomora.

Consejo Mundial de Lucha Libre 

Jindrak wrestler nu i CMLL som italieneren Marco Coleone.

Eksterne henvisninger 

 

Wrestlere fra USA
Gouldsamadine

Gouldsamadine (Erythrura gouldiae) er en australsk pragtfinke. Det er en udryddelsestruet fugleart med mindre end 2.500 fugle tilbage i dens naturlige leveområde i Northern Territory. Den yngler i fangenskab og kan købes i dyreforretninger i Danmark.

Ornitologen John Gould gav fulgen navnet Lady Gouldian Finch efter sin kone. På tysk fik den navnet Gouldsamadine hvor amadine er en betegnelse der på tysk bruges om nogle af pragtfinkerne.

Fugle fra Australien
Pragtfinker